**Ministru kabineta sēdes protokollēmuma “Par Ministru kabineta 2017.gada 23.maija sēdes protokollēmuma (prot. Nr.27 11.§) “Noteikumu projekts “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām”” 2.2.apakšpunktā dotā uzdevuma izpildi” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| Tiesību akta projekta anotācijas kopsavilkums | | |
| Mērķis, risinājums un projekta spēkā stāšanās laiks | | Protokollēmuma projekta mērķis ir pagarināt protokollēmumā dotā uzdevuma termiņu līdz 2018.gada 2.jūlijam, jo nepieciešams veikt izmaiņas ne tikai profesiju nosaukumos un kodos, bet arī būtiski papildināt noteikumus, kas nosaka valsts valodas prasmes pārbaudes kārtību un procedūru. |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta sēdes protokollēmuma “Par Ministru kabineta 2017.gada 23.maija sēdes protokollēmuma (prot. Nr.27 11.§) “Noteikumu projekts “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām”” 2.2.apakšpunktā dotā uzdevuma izpildi” projekts (turpmāk – projekts) izstrādāts saskaņā ar Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 244.punkta pirmo teikumu, kas nosaka, ka priekšlikumu par Ministru kabineta sēdes protokollēmumā noteiktā izpildes termiņa grozīšanu Ministru kabinetā iesniedz attiecīga tiesību akta projekta veidā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017.gada 23.maija sēdē (prot. Nr.27 11.§), izskatot noteikumu “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” projektu, Izglītības un zinātnes ministrijai (turpmāk – ministrija) tika dots uzdevums sagatavot un izglītības un zinātnes ministram līdz 2017.gada 31.decembrim iesniegt noteiktā kārtībā Ministru kabinetā Ministru kabineta noteikumu projektu “Grozījumi Ministru kabineta 2009.gada 7.jūlija noteikumos Nr.733 “Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi”” (turpmāk – noteikumi Nr.733), lai saskaņotu normatīvajos aktos lietotos profesiju nosaukumus un kodus ar Profesiju klasifikatorā iekļautajiem profesiju nosaukumiem un kodiem un svītrotu norādi uz profesiju standartiem kā Profesiju klasifikatora sastāvdaļu.  Lai veiktu doto uzdevumu, ministrija sadarbībā ar Labklājības ministriju, Tieslietu ministriju, Finanšu ministriju, Iekšlietu ministriju, Valsts valodas centru un Valsts izglītības un satura centru izveidoja starpinstitucionālu darba grupu (apstiprināta ar ministrijas 25.09.2017. rīkojumu Nr.315), kuras dalībnieki vienojās par noteikumos Nr.733 minēto profesiju nosaukumu un to kodu nomaiņu atbilstoši Profesiju klasifikatorā iekļautajiem profesiju nosaukumiem un kodiem.  Papildu Ministru kabineta dotajam uzdevumam Valsts izglītības satura centrs sniedza priekšlikumus par nepieciešamiem būtiskiem precizējumiem noteikumos Nr.733, lai risinātu šādas problēmu grupas:  1. Noteikumos Nr.733 veicami grozījumi, lai optimizētu valsts valodas prasmes pārbaudes procedūru, padarītu to drošāku un labvēlīgāku klientiem:  1.1. plānots, ka persona varēs kārtot kādu no sešiem valodas prasmes līmeņiem. Līdz šim pārbaude notika trīs valodas prasmes līmeņos (pamata, vidējā un augstākā) un tikai pēc iegūtā rezultāta pārbaudē persona varēja iegūt apliecību kādā no sešām pakāpēm. Paredzēts, ka persona pieteiksies uz konkrēta līmeņa (A1, A2, B1, B2, C1 vai C2) pakāpi;  1.2. noteikumos plānots noteikt lielāku atbildību par valsts valodas prasmes pārbaudes procesu pārbaudes komisijas priekšsēdētājam un arī komisijas locekļiem, lai paaugstinātu pārbaudes drošības līmeni;  1.3. plānots izstrādāt valodas prasmes pārbaudes programmu, kas aprakstīs pārbaudes saturu, norisi, valodas prasmes vērtēšanu un tiks publiskota par procesu atbildīgās institūcijas mājaslapā, lai tā būtu pieejama jebkuram klientam vai citam interesentam.  2. Nepieciešams izteikt jaunā redakcijā Iesniegumu par valsts valodas prasmes pārbaudi.  Lai izstrādātu nepieciešamos grozījumus, ministrija lūdz pagarināt Ministru kabineta 2017.gada 23.maija sēdes protokollēmuma (prot. Nr.27 11.§) 2.2.punktā dotā uzdevuma izpildes termiņu līdz 2018.gada 2.jūlijam. |
| 3. | Projekta izstrādē iesaistītās institūcijas | Ministrija |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Projekta izpildē būs iesaistīta ministrija, Finanšu ministrija, Tieslietu ministrija, Labklājības ministrija, Iekšlietu ministrija, Valsts valodas centrs, Valsts izglītības un satura centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II, III, IV, V un VI sadaļa – projekts šo jomu neskar.*

Izglītības un zinātnes ministrs Kārlis Šadurskis

Vizē:

Valsts sekretāra vietniece –

Politikas iniciatīvu un attīstības departamenta direktore,

valsts sekretāra pienākumu izpildītāja G.Arāja

21.02.2018.

654

A.Pūķe, 67047758

alla.puke@izm.gov.lv